《答樊云门冬雨剧谈之作 其二》
清代·郑孝胥

尝序伯严诗，持论辟清切。自嫌误后生，流浪或失实。

君诗妙易解，经史气四溢。诗中见其人，风趣乃隽绝。

浅语莫非深，天壤在毫末。何须填难字，苦作酸生活。

会心可忘言，即此意已达。

作者简介：郑孝胥，（1860年5月2日——1938年）字苏龛（苏堪），一字太夷,号海藏，尝取东坡‘万人如海一身藏’诗意，颜所居曰‘海藏楼’，世称‘郑海藏’。中国福建省闽侯县人。工诗，擅书法，为诗坛“同光体”宣导者之一。著有《海藏楼诗集》。